पर्वत राज्य

पर्वत राज्य वा १६००० पर्वत राज्य एक ऐतिहासिक चौबिसे राज्य थियो । यस राज्यमा पर्बते मल्ल ठकुरीहरूले राज्य गरेको थिए । यस राज्यको पूर्वज राजा आनन्द बम/वर्मा (स्थानीय लेखोटमा आनम्म) थिए जो सल्यान राज्यका तेस्रो राजा थिए । उनी खाँडाचक्रका राजा मलेबम (मलायवर्मा)का वंशज थिए । राजा डिबम/डिम्ब बमले वि.सं. १५४५ मा तक्मेली मगरहरूको सहयोगमा थापा क्षत्रीहरूको ताकम राज्य यस राज्यमा गाभेका थिए । इ.स. १७८६ मा नेपाल अधिराज्यमा गाभिएपछि इ.सं. १९२९ सम्म मात्र राजा बनाइयो । वि.सं. २०१७ मा सबै रजौटा उन्मूलन भयो ।

राजाहरू
पर्वत राज्यका राजाहरूको सूची (ईश्वी सन् मा) :
 राजा आनम्म (आनन्द बम/वर्मा) (१४३६ - ??)
 राजा चन्द्रम (चन्द्र बम/वर्मा)
 राजा डिबम/डिम्ब बम/ डिम्ब राय (??); फ्रान्सिस बुचानन ह्यामिल्टनले डिम्ब भनी लेखेका थिए
 राजा नागबममल्ल ( -  ??); सन् १४७४ मा दिल्लीका बादशाहको अगाडि मल्ल (पहलमान) युद्घमा दिल्लीका पहलमानलाई जितेका थिए र मल्ल उपाधि पाएका थिए 
 राजा पार्वती नारायण मल्ल ( ?? - )
 राजा कीर्ति बम मल्ल ( ??- १७८६); उनको पालामा पर्वत राज्य नेपाल अधिराज्यमा गाभियो; स्वतन्त्र राज्यका अन्तिम राजा
 राजा विजय बहादुर मल्ल (?? )
 राजा चक्र कुमार मल्ल (??)
 राजा पृथ्वी बहादुर मल्ल (?? - १९२९)

अन्य उल्लेखनीय व्यक्तिहरू
 मेजर जनरल प्रदिप प्रताप बम मल्ल, नेपाली सेनाका रथी, अन्तिम पर्वत राजाको भतिजा

सन्दर्भ

बाह्य लिंक
 पर्वत राज्य
श्रेणी:प्राचीन नेपालका राज्यहरू
श्रेणी:चौबिसी राज्यहरू